Ai 21 di
Dicembar, dodis agns e doi mês dopo de sô nassite, al jes l’ultin
numar da Le Journal du Pays Basque, il cuotidian indipendent che al
permeteve di contâ, par francês e par euskara e di une prospetive
pardabon basche, i fats dal mont a partî di chei capitâts in Ipar
Euskal Herria, o sei il Paîs Basc setentrionâl sot aministrazion
francese. Cundut di un numar di letôrs in cressi, massime inte sô
version digjitâl, il gjornâl si è cjatât a fâ i conts no dome cu
la crisi gjenerâl che e interesse la informazion su cjarte stampade,
ma ancje cun problemis specifics tant che i pidiments rivâts di
diviers politics locâi che no acetavin la indipendence dal cuotidian
o la impussibilitât di acedi a campagnis publicitariis e
finanziaments di divignince publiche. Adun cul marum par cheste
decision une vore sufierte, la direzion e la redazion dal cuotidian a
pandevin ancje la “braure di vê partecipât a di une evoluzion de
mentalitât dal teritori” che e à puartât a infuartî lis lotis
in difese dai dirits e dal autoguvier de comunitât basche.
Font:
Le Journal du Pays Basque, 07/12/13
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn fra_Latn